59. autobusu maršruts (Rīga)

59. autobusu maršruts bija Rīgas sabiedriskā transporta minibusu, vēlāk autobusu maršruts, kas kursēja no Latvijas Universitātes Inženieru ielas un Raiņa bulvāra krustojumā līdz Televīzijas centram Zaķusalā. Bija visīsākais un vismazāk noslogotais autobusu maršruts Rīgā.

 Vēsture 
Maršruts tika atklāts , aizstājot 20. trolejbusu maršrutu, kuru slēdza mazās pasažieru plūsmas dēļ. 2020. gada martā, sakarā ar Latvijā izsludināto ārkārtas situāciju, tika pieņemts lēmums uz laiku slēgt 59. autobusu maršrutu pasažieru skaita krituma dēļ.

2020. gada 1. septembrī 59. autobusu maršruts atsāka kustību, mikroautobusu vietā to sāka nodrošināt "Rīgas satiksmes" Ikarus E91 modeļa autobusi, iekāpšana tajos tika organizēta pa priekšējām durvīm. No 2020. gada 22. oktobra iekāpšanas kārtība pa pirmajām durvīm tika atcelta, pārvadājumus sāka nodrošināt ar divpadsmitmetrīgajiem Solaris Urbino un Mercedes-Benz Citaro autobusiem.

No 2021. gada 16. janvāra līdz 31. augustam maršruts uz laiku atkal bija slēgts, saistībā ar otrā ārkārtas stāvokļa izsludināšanu valstī un COVID-19 pandēmijas izraisīto reisu samazināšanu.https://www.delfi.lv/news/national/politics/rigas-satiksme-uz-laiku-sledz-vairakus-transporta-marsrutus.d?id=52837817

2022. gada 31. augustā pēdējais 59. autobusu maršruta reiss izbrauca no Televīzijas centra galapunkta plkst. 23:30 un pienāca Latvijas Universitātes galapunktā plkst. 23:41. Pēdējā šeit kursējušā autobusa borta numurs bija 77032.

No 2022. gada 1. septembra ir aizvietots ar 20. trolejbusu maršrutu.


 Pieturvietas 

Nr.Nosaukums 1 Latvijas Universitāte 2 Centrālā stacija 3 Centrāltirgus 4 Dzirnavu iela 5 Maskavas iela 6 Televīzijas centrsNr.Nosaukums 1 Televīzijas centrs 2 Emīlijas Benjamiņas iela 3 Centrālā stacija 4 Latvijas Universitāte

 Skatīt arī 
 Autobusu satiksme Rīgā
 Sabiedriskais transports Rīgā
 Rīgas satiksme
 Minibusu satiksme Rīgā

 Atsauces 

 Ārējās saites 
 www.rigassatiksme.lv

59